তাদের কবিতার বইটি প্রকাশের আগেই তারা তাদের প্রথম উপন্যাস রচনা শুরু করেন। শার্লট "দ্য প্রফেসর", এমিলি "উদারিং হাইটস" ও অ্যান "অ্যাগনেস গ্রে" রচনা করেন। ১৮৪৬ সালের জুলাই মাসের মধ্যে লন্ডনের বিভিন্ন প্রকাশকের কাছে তিনটি পাণ্ডুলিপি পাঠানো হয়। কয়েকজন প্রকাশকের কাছ থেকে প্রত্যাখ্যাত হওয়ার পর প্রকাশক টমাস কটলি নিউবি এমিলির "উদারিং হাইটস" ও অ্যানের "অ্যাগনেস গ্রে" প্রকাশ করতে সম্মত হন, কিন্তু শার্লটের উপন্যাসটি সকল প্রকাশকের কাছ থেকে প্রত্যাখ্যাত হয়। শার্লটের অল্প সময়ের মধ্যেই তার দ্বিতীয় উপন্যাস "জেন আইয়ার" রচনা করেন এবং প্রকাশক স্মিথ, এল্ডার অ্যান্ড কোং তা গ্রহণ করে এবং তিন বোনের মধ্যে তার উপন্যাসটিই প্রথম মুদ্রিত হয়। অন্যদিকে, অ্যান ও এমিলির উপন্যাস দুটি মুদ্রণে বিলম্ব হয়। "জেন আইয়ার" প্রকাশের পরপরই সফলতা লাভ করেন। অ্যান এবং এমিলি প্রকাশনার খরচ হিসেবে ৫০ পাউন্ড দিতে সম্মত হন। তাদের প্রকাশক "জেন আইয়ার"-এর সফলতায় ভিত্তিতে ১৮৪৭ সালের ডিসেম্বরে "উদারিং হাইটস" ও "অ্যাগনেস গ্রে" প্রকাশ করেন। দুটি বই'ই বাজারে ভালো কাটে, কিন্তু এমিলির নাট্যধর্মী "উদারিং হাইটস" অ্যানের "অ্যাগনেস গ্রে" বইটিকে ছাড়িয়ে যায়।

উপন্যাস
প্রারম্ভিক জীবন
অ্যাগনেস গ্রে
প্রথম প্রকাশনা